पाकिस्तान के वरिष्ठ पत्रकार, विश्लेषक और लेखक रजा रूमी पर हमला, चालक की मौत | No. 1 Indian Media News Portal
पाकिस्तान के वरिष्ठ पत्रकार, विश्लेषक और लेखक रजा रूमी पर हमला, चालक की मौत
लाहौर से खबर है कि दो अज्ञात बंदूकधारियों ने आज पाकिस्तान के वरिष्ठ विश्लेषक और लेखक रजा रूमी पर गोलियां चला दीं जिसमें उनके चालक की मौत हो गई और सुरक्षाकर्मी घायल हो गया. लाहौर पुलिस के प्रवक्ता नियाब हैदर ने कहा कि मोटरसाइकिल पर सवार दो लोगों ने गार्डन टाउन के राजा बाजार में रूमी की कार रोकी और गोलियां चलाना शुरू कर दिया. रूमी को नुकसान नहीं पहुंचा लेकिन उनके चालक मुस्तफा और अंगरक्षक अनवर को छर्रे लगे.